રૂપમ થિયેટર બે રીતે પ્રખ્યાત છે. એક તો ત્યાં રિલીઝ થતાં પિક્ચર્સ માટે અને ખાસ કરીને ગુજરાતી ફિલ્મોના પ્રિમિયર માટે અને બીજું આ થિયેટરના જ કંપાઉન્ડમાં જૈનોની આસ્થા સમાં વર્ષો પુરાણા મંદિર ‘મણિભદ્ર દેવ’નું મંદિર આવેલું છે, જેનો મુખ્ય રસ્તો નાગોરી શાળા ગલીથી આવે છે, પરંતુ ગુરુવાર આ મંદિર ભક્તો માટે આસ્થા સમાન હોઇ રાત્રિના ૧૧ વાગ્યા સુધી ભક્તો આ મંદિરે દર્શન અર્થે આવે છે. તેના માટે સ્પેશિયલી ગુરુવારે રૂપમ થિયેટરના માલિક મંદિર માટે રસ્તો દરવાજો ખોલી આપે છે. એટલુંજ નહીં ભાવિકોનાં વાહનો પણ પેઈડ પાર્કિંગમાં ફ્રીમાં પાર્ક કરવા દઇને એકતાનો સંદેશો આપે છે.